Document ID: 31987R1351

Komisijas Regula (EEK) Nr. 1351/87
(1987. gada 15. maijs),
ar kuru groza Regulu (EEK) Nr. 1868/77, ar ko paredz sīki izstrādātus piemērošanas noteikumus Regulai (EEK) Nr. 2782/75 par inkubējamo olu un mājputnu cāļu ražošanu un tirdzniecību
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2782/75 par inkubējamo olu un mājputnu cāļu ražošanu un tirdzniecību [1], kurā jaunākie grozījumi izdarīti ar Regulu (EEK) Nr. 3494/86 [2], un jo īpaši tās 2., 3., un 17. pantu,
tā kā Komisijas Regulā (EEK) Nr. 1868/77 [3], kurā jaunākie grozījumi izdarīti ar Regulu (EEK) Nr. 3759/85 [4], ir iekļauti noteikumi, kas vajadzīgi dažu inkubējamo olu un cāļu ražošanas un tirdzniecības normatīvu ieviešanai;
tā kā šos noteikumus jāpielāgo saskaņā ar jaunākajiem Regulas (EEK) Nr. 2782/75 grozījumiem attiecībā uz inkubējamo olu marķēšanu, ko izmanto cāļu ražošanai; tā kā šajos noteikumos jāņem vērā atšķirīgais stāvoklis dažādās dalībvalstīs, meklējot visekonomiskākās pielietojamās metodes olu marķēšanai, nodrošinot piemērotu un efektīvu kontroli un izvairoties no konkurences traucējumiem;
tā kā Mājputnu gaļas un olu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1868/77 groza šādi:
1. Regulas 2. pantu aizstāj ar šādu:
"2. pants
1) Cāļu ražošanai izmantoto inkubējamo olu marķēšana ir jāveic individuāli tā ražotāja uzņēmumā, kas uz olām uzdrukā savu identifikācijas numuru. Burtus un ciparus, kas ir vismaz 2 mm augsti un 1 mm plati, norāda ar neizdzēšamu melnu tinti.
2) Dalībvalstis var izņēmuma kārtā ļaut inkubējamo olu marķēšanu pēc metodēm, kas atšķiras no 1. punktā uzrādītajām, ar noteikumu, ka tas ir melnā krāsā, neizdzēšams, labi redzams un vismaz 10 mm2 platībā. Šāda marķēšana ir jāveic pirms ievietošanas inkubatorā, vai nu ražotāja uzņēmumā, vai pie inkubatora.
Uz jebkura veida iepakojumiem vai traukiem, kuros transportē olas, ir jābūt ražotāja uzņēmuma identifikācijas numuram.
Dalībvalstis, kas īsteno šīs pilnvaras, informē citas dalībvalstis un Komisiju un dara tām zināmus šajā nolūkā izstrādātos noteikumus.
3) Tikai marķētās inkubējamo olas, saskaņā ar 1. un 2. punktu, drīkst transportēt vai tirgot starp dalībvalstīm."
2. Regulas 3. pantā svītro vārdus "un lentes".
2. pants
Šī regula stājas spēkā 1987. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 15. maijā

Labels: 7
3
17
6